በእንግሊዝ ኤፍ ኤ ካፕ ጨዋታዎች ከአርሰናል በስተቀር ዋነኞቹ ተፎካካሪዎች በዝቅተኞቹ ተረትተዋል። አርሰናል ብሪቶን አልቢኖን ትናንት 3 ለ2 አሸንፏል። ከትናንት በስትያ የፕሪሚየር ሊጉ መሪ ቸልሲም ሆነ ተከታዩ ማንቸስተር ሲቲ ከፕሪሚየር ሊጉ ውጪ ላሉ ቡድኖች እጅ ሰጥተዋል። ጨዋታውን 2 ለባዶ ሲመራ የነበረው ቸልሲ በብራድፎርድ ሲቲ ነው 4 ለ2 በመሸነፍ እንደማይሆን የሆነው። ማንቸስተር ሲቲም አልቀረለትም። በሚድልስብሩ 2 ለ ምንም ጉድ ሆኗል። ሊቨርፑል ከትናንት በስትያ ከቦልተን ወንደረርስ ጋር ያለምንም ግብ ተለያይቷል። ቀደም ብሎ ማንቸስተር ዩናይትድ ከካምብሪጅ ዩናይትድ ጋር እንደሊቨርፑል ግብ ሳያስቆጥር ነጥብ ተጋርቶ ወጥቷል።
